Massy (Essonne)

Massy je mesto v južnej časti metropolitnej oblasti Paríža vo Francúzsku v departemente Essone a regióne Île-de-France. Má asi 40 000 obyvateľov. Od centra Paríža je vzdialené 14,7 km. 

V Massy stojí i rýchlovlak TGV. S centrálnym Parížom je spojené mestskou dopravou R.E.R.

Mesto je známe medzinárodným cirkusovým festivalom, ktorý pravidelne navštevuje aj kniežacia rodina z Monaka. Na námestí Place de France sa nachádza Opera, kde vystupujú svetoznámi umelci. V meste je tiež veľa upravených, typicky francúzskych parkov s detskými kútikmi. 

Neďaleko je zámok Versailles i letisko Orly.

Geografia 
Susedné obce: Verrières-le-Buisson, Antony, Igny, Wissous, Palaiseau, Champlan a Chilly-Mazarin.

Vývoj počtu obyvateľov 
Počet obyvateľov

Osobnosti mesta 
 Denis Diderot (* 1713 - † 1784), osvietenský spisovateľ a filozof
 Nicolas Appert (* 1749 - † 1841), vynálezca konzervácie potravín kombináciou ich uskladnenia v hermeticky uzavretej nádobe a tepelnej sterilizácie
 Jean Auguste Dominique Ingres (* 1780- † 1867), maliar
 Jérôme Bonaparte (* 1784 - † 1860), najmladší brat Napoleona Bonaparta, vestfálsky kráľ
 Antoinette, barónka z Massy (* 1920), monacká princezná, teta kniežaťa Alberta II. 
 Alain Chabat (* 1958), komik, režisér, scenárista a producent

Partnerské mestá 
  Ascoli Piceno, Taliansko
  Faro, Portugalsko

Iné projekty

Externé odkazy 
 Oficiálna stránka

Zdroj 

Mestá v Île-de-France
Obce v departemente Essonne